BE8 พุ่งต่อ 4% ลุ้นกำไร Q4 นิวไฮต่อเนื่อง
BE8 พุ่งต่อ 4% ราคาแตะ 61.50 บ. ลุ้นกำไรไตรมาส 4/65 ทำจุดสูงสุดใหม่ต่อเนื่อง รับธุรกิจหลักขยายตัวแข็งแกร่ง
BE8 พุ่งต่อ 4% ราคาแตะ 61.50 บ. ลุ้นกำไรไตรมาส 4/65 ทำจุดสูงสุดใหม่ต่อเนื่อง รับธุรกิจหลักขยายตัวแข็งแกร่ง
8 ธ.ค. 2565

ผู้สื่อข่าวรายงานว่า วันนี้ (8 ธ.ค.65) ราคาหุ้น บริษัท เบริล 8 พลัส จำกัด (มหาชน) หรือ BE8 ล่าสุด ณ เวลา 15:00 น. อยู่ที่ระดับ 61.50 บาท บวก 2.75 บาท หรือ 4.68% สูงสุดที่ระดับ 61.50 บาท ต่ำสุดที่ระดับ 58.75 บาท ด้วยมูลค่าซื้อขาย 216.42 ล้านบาท

ทั้งนี้ บล.เมย์แบงก์ (ประเทศไทย) ระบุในบทวิเคราะห์ ประเมินราคาเป้าหมายหุ้น BE8 ที่ 70 บาท คาดแนวโน้มกำไรไตรมาส 4/65 ยังคงเดินหน้าทำจุดสูงสุดใหม่ต่อเนื่อง จากธุรกิจหลักที่เติบโตดี ผสานการรับรู้กำไรจากบริษัท เอ็กซ์เทน ที่จะเริ่มรับรู้เต็มไตรมาสเป็นครั้งแรกในช่วงไตรมาส 4/65 และปี 66 จะเริ่มรับรู้กำไรจากบริษัท เบย์ คอมพิวติ้ง เป็นครั้งแรก เป็นปัจจัยที่ช่วยหนุนการเติบโตของธุรกิจ